b'\n_START_ARTICLE_\nTiiu Randviir\n_START_PARAGRAPH_\nTiiu Randviir-T\xc3\xb6lp (aastast 1971 Tiiu T\xc3\xb6lp; s\xc3\xbcndinud 10. m\xc3\xa4rtsil 1938 Tartus) on eesti endine priimabaleriin ja  balletipedagoog._NEWLINE_Ta l\xc3\xb5petas aastal 1955 Tallinna Koreograafiakooli (Liia Leetmaa klassis) ning aastal 1968 Tallinna Riikliku Konservatooriumi lavakunstikateedri._NEWLINE_1956. aastal alustas ta Estonias ja l\xc3\xb5petas lavakarj\xc3\xa4\xc3\xa4ri 1979. aastal ._NEWLINE_Randviiru karj\xc3\xa4\xc3\xa4r j\xc3\xa4tkus balletipedagoogina ja seda t\xc3\xb6\xc3\xb6d on ta teinud kokku 45 aastat (kuni aastani 2019). _NEWLINE_Tema \xc3\xb5pilaste hulgas on Kaie K\xc3\xb5rb, Age Oks, Maria Seletskaja, Ketlin Oja ja paljud teised praegused ja tulevased staarid.\n_START_SECTION_\nIsiklikku\n_START_PARAGRAPH_\nTema abikaasa oli aastast 1971 kergej\xc3\xb5ustiklane ja sporditegelane Rein T\xc3\xb6lp (1941\xe2\x80\x932018), nende poeg on jalgrattur Urmas T\xc3\xb6lp; tema vend oli maletaja ja maleajakirjanik J\xc3\xbcri Randviir.'